## Наставни предмет: Српски језик

## Наставна тема: Књижевност

## Тип часа: вежбање

## Наставне методе и технике: дијалошка, кооперативна, креативна, активна настава (експресивне активности)

## Наставни (психолошки принципи): емоције и учење, принцип трајности знања, самореферентно учење

## Облици рада: фронтални, индивидуални, групни

## Циљеви и задаци часа:

## - образовни: упоређивање ликова, њиховог међусобног понашања; подсећање на главне и споредне ликове бајке и истицање њихових особина кроз детаљну анализу ситуација и речи.

## - уочавање односа између добра и зла; истицање битних порука бајке из перспективе различитих јунака;

## Пепељуга: Невоља свачему човека научи;

## Маћеха: Зао човек с тобом једе и пије а јаму ти копа, на основу особине ликова.

## Функционални: развијање интересовања ученика за упознавање са народном бајком и способности за самостално закључивање за разумевање одлика јунака бајке; подстицање ученика да говоре о својим запажањима и осећањима током самосталног читања бајке; развијање свести ученика о разликама између добра и зла; оспособљавање ученика да разумеју различите поступке људи у зависности од ситуације у којој се налазе.

## Васпитни: формирати критичко мишљење о ликовима из бајке и њиховим поступцима; развити креативност у говору и изношењу критичког мишљења; подстицање и запажање битних детаља у бајци.

## Корелација: Ликовна култура, Природа и друштво, Физичко васпитање, Чувари природе, Грађанско васпитање.

## Наставна средства и помагала: текст у Читанци, хамер, бојице различитих боја, картони са магнетима, слике, магнетни точак и магнетне стреле, самолепљив папир, временска карта за исказивање осећања, похвалнице за сваког ученика, језичке игре-асоцијације, панои са цртежима из делова бајке Пепељуга.

## Активности ученика: решавају разноврсне задатке активним учествовањем, причају, стваралачки рад путем истраживачког поступка.

## Активности наставника: усмеравање и подстицање рада ученика, посматрач, медијатор, планер, помоћник, иницијатор, ученик, организатор.

## Структура часа:

## Припремни и мотивациони садржај

## Који је назив бајке с којом сте се јуче упознали?

## Ко је створио бајку Пепељуга, како се она назива?

## Ко је записао Пепељугу?

## Која је тема ове бајке?

## На средини табле написаћу име Пепељуга – свако слово постаје део неког другог појма из бајке, тако ћемо добити збирку појмова.

## Покушајте да направите прве асоцојације на свако слово у имену.

## Најава наставне јединице

## Данас ћемо се бавити ликовима бајке Пепељуга и ситуацијама у којима се они налазе и записујем на табли.

## - Интерпретација књижевних ликова

## Дијалошком методом понављамо о главним (Пепељуга и маћеха) и споредним (Пепељугина мајка-крава, седи старац, отац, царев син, ћерка маћехе) ликовима.

## Подела ученика на групе помоћу магнетног точка и магнетне стреле.

## Учитељица окреће магнетни точак а свако од ученика гађа.

## Тако ће се ученици поделити у шест група.

## Најављујем групни рад и задужења дајем у групи после поделе коверти са питањима.

## Карактеризација ликова:

## Свака група добија да опише један лик из бајке одговарајући на следећа питања:

## Прва група: Пепељуга

## Каква је Пепељуга у овој бајци?

## Које особине је Пепељуга показала када је и након упозорења испустила вретено у јаму?

## Опичи њен изглед онако како је ви замишљате?

## Од добијених речи састави реченицу тако да добијеш поруку бајке у виду пословице: свачему, научи, човека, невоља.

## Друга група: Маћеха

## Каква је маћеха у овој бајци?

## Како је маћеха показивала своју мржњу према Пепељуги?

## Опиши Пепељугину маћеху, онако како је ти замишљаш?

## Од добијених речи састави реченицу тако да добијеш поруку бајке у виду пословице: а, јаму, копа, ти, зао, човек,и, пије, једе, с тобом.

## Трећа група: Отац

## Какав је био однос оца према Пепељуги?

## Какво је понашање Пепељугиног оца требало да буде према његовој ћерки?

## Да сте на месту Пепељугиног оца, шта бисте учинили да заштитите Пепељугу?

## Од добијених речи састави реченицу тако да добијеш поруку бајке у виду пословице: а, срамоти, има, лека, ни, довека, свакој,рани.

## Четвра група: Пепељугима мајка

## Какав је био однос мајке према Пепељуги?

## Објасни како је мајка показивала љубав према својој ћерки Пепељуги.

## На које начине мајка помаже Пепељуги?

## Од добијених речи састави реченицу тако да добијеш поруку бајке у виду пословице: кажњава, се, зло, увек, доброта, побећује.

## Пета група: Царев син

## Опишите изглед царевог сина, онако како га ви замишљате.

## Које особине је поседовао царев син које бисте ви волели да имате?

## Уз помоћ чега је царев син дошао до Пепељуге?

## Од добијених речи састави реченицу тако да добијеш поруку бајке у виду пословице: коме је, није, него, речено, коме, суђено.

## Шеста група: Помагачи

## Ко су били Пепељугини помагачи?

## На који начин су јој они помагали?

## Које послове су помагачи обављали уместо Пепељуге?

## Од добијених речи састави реченицу тако да добијеш поруку бајке у виду пословице: коме, је, није, него, речено, коме, суђено.

## Синтеза:

## Након извештавања сваке групе и добијених информација, особине ликова и поруке бајке везане за сваки лик откривамо помоћу језичке игре.

## Пепељуга: Невоља свачему човека научи.

## Маћеха: Зао човек с тобом једе и пије, а јаму ти копа.

## Отац: Свакој рани има лека, а срамоти ни довека.

## Мајка-крава: Доброта увек пбеђује, зло се кажњава.

## Царев син: Можеш некоме стати на пут, али на срећу не можеш.

## Помагачи: Није коме је речено, него коме је суђено.

## Извештај група

## На основу договора унутар група, један ученик усмено излаже садржај добијеног задатка.

## Након излагања, чланови осталих група коментаришу одговоре и, у случају да им нешто није јасно, постављају питања на која добијају потпуни одговор.

## Критички осврт на рад група

## Чланови група коментаришу начин рада унутар група, истичу чланове који су највише допринели да покажу квалитет у свом раду, коментаришу како им се свиђа овакав рад, дају своје предлоге како би волели да раде у сличним ситуацијама на будућим часовима.

## Помоћу временске карте која је окачена о таблу, ученици тумаче значење знакова и на самолепљивом папирићу цртају један од њих и лепе на таблу.

## Домаћи задатак: Како омогућити Пепељуги да са маћехом живи весело и без страха?

## Следећег часа: Драматизација бајке.